02 : 49 , 04.11 . 2020 ( обновена ) Кандидатът на Демократите Джо Байдън печели изборите за президент на Съединените щати . Минути след 18 : 30 часа българско време на 7 ноември беше потвърдено , че Байдън получава 20 - те гласа в Електоралната колегия от щата Пенсилвания . Така общият брой гласове на Байдън става 273 , от необходимите му 270 за Белия дом . Доналд Тръмп става първият действащ президент от близо 30 години , който не е преизбран за втори мандат . Към 20.00 часа българско време на 6 ноември данните показват , че кандидатът на демократите Джо Байдън има 253 гласа в Електоралната колегия , а опонентът му - Доналд Тръмп - 213 . В шест щата все още броят гласове . Ако демократът Байдън вземе Пенсилвания , която осигурява 20 гласа , то пътят му към Белия дом е открит . Там са преброени 95 % от гласовете . В Джорджия ще броят гласовете отново , защото разликата между двамата е около 1 500 гласа . Щатът дава 16 електорални гласа . В Аризона са обработени 92 % от гласовете . Щатът дава 11 гласа . В момента с малка разлика води Байдън . Байдън води с незначителна преднина и в Невада , който дава 6 електора . В Северна Каролина прогнозната победа е за републиканеца Доналд Тръмп . Ако това се запази , той ще добави 15 електорални гласа към сметката си . И в Аляска още чакат резултат , там са преброили около 56 % от гласовете . Щатът носи 3 електорални гласа . Кой ще е новият американски президент ? Всичко за вота ( обновява се ) Избирателната система отвъд Океана често е трудна за разбиране на Стария континент , а понякога ражда и прецеденти , като това спечелилият народния вот да не спечели Белия дом . Така се случи и на изборите през 2016 - а , когато кандидатът на Демократите Хилари Клинтън спечели народния вот , но загуби този на Избирателната колегия . Кой действително избира президент на САЩ ? Причината - макар и над 233 млн . американци да имат право да гласуват и средно около 50 % от тях да го правят , последната дума има електоралната колегия . Именно Колегията определя кой ще бъде новият президент . С 538 имащи право на глас в нея , победителят се нуждае от подкрепата на поне 270 от електорите . На предишните избори Тръмп спечели повече от необходимото - 306 , а Клинтън - 232 . Всеки щат има съответния брой електори , които обикновено са привърженици на една от големите партии . За слабо населени щати като Аляска , Уайоминг и Монтана , техният брой е трима . Най - гъсто населеният - Калифорния , има 55 . Доналд Тръмп - нестандартният президент на САЩ Макар и в повечето случаи да се съобразяват с народния вот , се е случвало да подкрепят кандидат по своя преценка , а не този , за когото е гласувало мнозинството в техния щат . В някои щати има закон съответният вот да бъде анулиран , но в други - електорът просто е определян като нелоялен , но с това изходът от изборите не се променя . И докато някои щати са твърди привърженици на Демократическата партия , а други - на Републиканците , накрая всичко опира до това кого ще предпочетат колебаещите се щати . Тези , в които живеят понякога почти по равно привърженици и на двете партии . Тази година колебаещи се щати са Тексас , Пенсилвания , Охайо , Айова , Флорида , Уисконсин , Джорджия , Северна Каролина , Аризона и Мичиган . Джо Байдън - вицепрезидентът в битка за Белия дом С особено внимание следим изхода от вота и в три щата - Охайо , Тексас и Флорида , които често наклоняват везните в полза на единия кандидат . Президентът Доналд Тръмп , който до последно обикаляше ключовите щати от значение за победата , ще прекара изборната вечер във Вашингтон . Вицепрезидентът Джо Байдън и съпругата му Джил ще бъдат в Град Уилмингтън , щата Делауеър , където семейството им живее от години . Изборният ден приключва в 3.00 ч . българско време . Резултатите от изборите за американски президент можете да просредите на bntnews.bg и в мобилното ни приложение bntnews . Първите анализи и прогнози гледайте в специалното издание на „ Денят започва “ от 6.00 до 9.30 ч . Изборния ден на място следят специалните ни пратеници Цветелина Йорданова и Александър Марков и операторите Атанас Атанасов и Владимир Богдански .